GHIDUL SOLICITANTULUI pentru accesarea 

MĂSURII 41 – „Implementarea strategiilor de dezvoltare locala” 

Ghidul Solicitantului este un material de informare tehnică a potenţialilor beneficiari ai Fondului European Agricol pentru Dezvoltare Rurală (FEADR) implementat prin Programul Naţional de Dezvoltare Rurală (PNDR) şi se constituie în suport informativ complex pentru întocmirea proiectului conform cerinţelor specifice ale PNDR.

Ghidul Solicitantului prezintă regulile pentru pregătirea, întocmirea şi depunerea proiectului, precum şi modalitatea de selecţie, aprobare şi derulare a proiectului dumneavoastră. De asemenea, conţine documentele, avizele şi acordurile pe care trebuie să le prezentaţi precum şi alte informaţii utile realizării proiectului şi completării corecte a documentelor.

Capitolul 1 - Prevederi generale
Obiectivul general al Axei 4 – LEADER îl constituie demararea şi funcţionarea initiaţivelor de interes local, utilizând abordarea “de jos în sus” prin implicarea actorilor locali în dezvoltarea propriilor teritorii.
Abordarea LEADER “de jos în sus”, reprezintă o modalitate ce permite actorilor locali de a determina nevoile zonei din care provin şi de a contribui la dezvoltarea teritoritorială din punct de vedere economic, demografic, educaţional, cultural etc prin intermediul unei strategii de dezvoltare elaborată şi implementată local. 
Dezvoltarea teritoriilor rurale prin Axa 4 – LEADER va fi programată şi coordonată de actori locali ce vor reprezenta factorul decizional şi de asemenea vor purta responsabilitatea evoluţiei în timp a zonelor teritoriale delimitate în care vor acţiona.

Acţiunile finanţate prin abordarea LEADER presupun acţiuni integrate, coerente, ce conduc la diversificarea şi dezvoltarea economiei rurale în folosul comunitaţilor.
Tot prin Axa 4 – LEADER, se va finanţa şi construcţia instituţionala în vederea implementării de strategii integrate ce vor da posibilitatea actorilor din spaţiul rural, reprezentanţi ai diferitelor domenii de activitate, să conlucreze şi să interacţioneze în folosul comunităţilor rurale.

Obiectivele Axei LEADER vor fi implementate „pas cu pas”, orientându-se la început pe activitaţi de instruire a actorilor locali şi de sprijinire a teritoriilor în vederea realizării strategiilor de dezvoltare.
In anul 2011 s-a relizat o primă selecţie a Grupurilor de Acţiune Locală (GAL). 

Grupurile de Acţiune Locală sunt entităţi ce reprezintă  parteneriate public – private, constituite din reprezentanţi ai sectorului public, privat şi civil,  desemnaţi dintr-un teritoriu rural omogen, care vor trebui să îndeplinească o serie de cerinţe privind componenţa, teritoriul acoperit şi care vor implementa o strategie integrată pentru dezvoltarea teritoriului.  

Acţiunile care vor fi întreprinse în cadrul Axei 4 sunt sintetizate în cadrul a 3 măsuri, respectiv :

· Măsura 41 – Implementarea strategiilor de dezvoltare locală;

· Măsura 421 – Implementarea proiectelor de cooperare

· Măsura 431 – Fucţionarea Grupurilor de Acţiune Locală, dobândirea de competenţe şi animarea teritoriului.

Prin finanţarea acţiunilor din cadrul celor trei măsuri, vor fi atinse  urmatoarele obiective specifice:

1. creşterea competitivităţii sectoarelor agricol şi forstier, îmbunătăţirea mediului şi spaţiului rural, creşterea calităţii vieţii şi diversificarea activităţilor economice din spaţiul rural prin implementarea strategiilor integrate de dezvoltare locală ( pot acoperi cele trei Axe din PNDR) prin Măsura 41;

2.  îmbunătăţirea strategiilor locale prin încurajarea actorilor de la nivel local de  a întreprinde proiecte de extindere a experienţelor, de stimulare şi sprijinire a inovaţiei, de dobândire a competenţelor şi îmbunătăţirea lor atât inter-teritorial cât şi transnaţional (prin Măsura 421);

3. stimularea formării de parteneriate, pregătirea şi asigurarea implementării strategiilor de dezvoltare locală (prin Măsura 431).
Capitolul 2 
 Prezentarea Măsurii 41– Implementarea strategiilor de dezvoltare locala
Abordarea LEADER - „de jos in sus” – reprezinta o modalitate ce permite Grupului de Actiune Locala sa isi aleaga un grup coerent de masuri adaptate prioritatilor identificate pe teritoriul sau, masuri transpuse in strategiile de dezvoltare locala, pentru a pune in valoare potentialul endogen al teritoriului.
Grupurile de Actiune Locala vor putea implementa actiuni care sa atinga obiectivele tuturor masurilor propuse de Regulamentul (CE) nr. 1698, art. 20, 36 si 52, adaptate de Regulamentul (CE) nr. 1463/2006 si Decizia Consiliului din 19 iunie 2006 de modificare a Anexei VIII a Tratatului de Aderare a Bulgariei si Romaniei. 
· Pentru proiectele care se vor regasi in scopul uneia dintre masurile Regulamentului 1698/2005 se va respecta intensitatea ajutorului prevazuta pentru masura respectiva. 
· Actiunile din afara masurilor specificate in PNDR, dar existente in Regulamentul CE 1698/2005, pot fi sprijinite, daca acestea contribuie la obiectivele PNDR si ale strategiilor de dezvoltare locala. Obiectivele, scopul unor astfel de masuri, beneficiarii, actiunile si costurile eligibile, intensitatea ajutorului si criteriile de selectie a proiectelor trebuie prezentate in strategia de dezvoltare locala si aprobate de Autoritatea de Management. 
· Prin Masura 41, Grupurile de Actiune Locala pot implementa si proiecte integrate de dezvoltare locala, ce pot acoperii mai multe axe. Implementarea acestor proiecte se va realiza conform descrierii din Planul de Dezvoltare Locala. 
Strategiile trebuie sa se materializeze in proiecte concrete, care urmaresc cresterea competitivitatii sectoarelor agricol si forestier, imbunatatirii mediului si a spatiului rural, cresterii calitatii vietii si a diversificarii activitatilor economice din spatiul rural, elaborate de actorii locali, persoane fizice autorizate sau persoane juridice care isi desfasoara activitatea pe teritoriul Grupului de Actiune de Locala.
Masura 41 ofera posibilitatea atingerii obiectivelor axelor 1, 2 si 3 din FEADR, prin:
► Sub-masura 411 – Cresterea competitivitatii sectoarelor agricol si forestier
In aceasta sub-masura se vor incadra proiectele propuse in strategie care vizeaza obiectivele descrise in fisele tehnice ale masurilor din Axa 1.

► Sub-masura 412 – Imbunatatirea mediului si a spatiului rural

Prin aceasta sub-masura proiectele din strategie vor atinge obiectivele din fisele tehnice ale masurilor Axei 2.

► Sub-masura 413 – Calitatea vietii si diversificarea economiei rurale

Proiectele ce au acelasi scop ca masurile ce formeaza Axa 3, se vor incadra in aceasta sub-masura. 

Capitolul 3
ACCESAREA FONDURILOR NERAMBURSABILE ACORDATE PENTRU MĂSURA  41 – Implementarea strategiilor de dezvoltare locala  

3.1  
Procedura de selectie a proiectelor in cadrul Grupului de Actiune Locala
In cadrul GAL se constituie un Comitet de Selectie ce are ca rol stabilirea metodologiei de selectie si a criteriilor pe baza carora proiectele ce vor fi implementate in teritoriu, vor fi selectate si propuse spre finantare la APDRP.
· GAL lanseaza pe plan local, folosind mijloacele de informare mass-media, apeluri de selectie a proiectelor, conform prioritatilor descrise in strategie. 
Compartimentul tehnic al GAL asigura suportul necesar beneficiarilor pentru completarea Cererilor de Finantare privind aspectele de conformitate si eligibilitate pe care acestia trebuie sa le indeplineasca.
Apelul se adreseaza actorilor locali sau altor beneficiari care propun proiecte ce vor fi implementate in aria de acoperire a GAL. Apelul de selectie trebuie sa contina urmatoarele informatii: 
· Data publicarii

· Data limita de depunere a proiectelor

· Locul si intervalul orar in care se pot depune proiectele

· Fondul disponibil – suma maxima nerambursabila care poate fi acordata pentru finantarea unui proiect (maximum 200.000 euro)
· Documentele pe care trebuie sa le depuna solicitantul odata cu depunerea proiectului

· Cerintele de conformitate si eligibilitate pe care trebuie sa le indeplineasca solicitantul. Pentru proiecte ce se incadreaza intr-una dintre masurile lansate prin PNDR, se va folosi Ghidul Soliocitantului aferent masurii, disponibil pe site-ul Agentiei de Plati pentru Dezvoltare Rurala si Pescuit – www.apdrp.ro ; Pentru celelalte tipuri de proiecte se folosesc cerintele procedurale descrise in Fisele masurii respective din Planul de Dezvoltare Locala (obiectivele si scopul, beneficiarii, actiunile si costurile eligibile, intensitatea ajutorului si criteriile de selectie) 
· Procedura de selectie aplicata de Comitetul de Selectie a GAL (descrierea criteriilor de selectie si punctajul acordat pentru fiecare crietriu)
· Data si modul de anuntare a rezultatelor

· Datele de contact a GAL unde solicitantii pot obtine informatii detaliate.

· Potentialul beneficiar isi depune proiectul la secretariatul GAL, sub forma de Cerere de Finantare; Se vor utiliza formularele de cereri de finantare aferente fiecarei masuri din PNDR, puse la dispozitia solicitantilor pe site-ul www.apdrp.ro  
1. GAL verifica conformitatea proiectului si respectarea criteriilor de eligibilitate in conformitate cu cerintele impuse pentru fiecare masura din PNDR in scopul careia se incadreaza proiectul depus. Expertii GAL vor completa „Fisa de verificare a conformitatii”- Formularul E 2.1 si „Fisa de verificare a eligibilitatii” Formularul E 3.1, aferente masurii in care se inadreaza scopul proiectului depus. Se vor folosi formularele si metodologia de completare a acestora utilizand manualele de implementare a procedurii publicate pe site-ul www.apdrp.ro .

Mentionam faptul ca la toate formularele utilizate in fluxul procedural pentru proiectele finantate prin Axa 4 – LEADER , se va aduga si litera L ( de la LEADER), pentru a putea in procesul de monitorizare sa fie evidentiata Axa 4 – LEADER.
Pentru proiectele care nu se regasesc in scopul masurilor din PNDR (dar care prevad actiuni care sa atinga obiectivele  masurilor propuse de Reg. CE nr.1698/2005, art.20, 36 si 52, adaptate de Reg. CE nr.1463/2006 si Decizia Consiliului din 19 iunie 2006 de modificare a Anexei VIII a Tratatului de Aderare a Bulgariei si Romaniei), se va completa  „Fisa de verificare a eligibilitatii pentru masuri atipice” (Formularul E 3.1. L.A.), aferente masurilor care nu se regasesc in PNDR  si se pot finanata prin masura 41. 
Prin completarea formularului E3.1.L.A, se verifica respectarea criteriilor generale de eligibilitate asa cum sunt prevazute in Reg. 1698/2005, cu completarile si modificarile ulterioare.

Comitetul de Selectie GAL poate sa solicite beneficiarului, informatii suplimentare referitoare la indeplinirea conditiilor de conformitate, eligibilitate si selectie, daca este cazul.
· Selectia proiectelor efectuata de GAL prin Comitetul de Selectie. Criteriile de selectie vor fi elaborate de catre GAL pe baza strategiei de dezvoltare tinand cont de specificul local. Se va acorda atentie deosebita proiectelor inovative, de exemplu: solutii noi la probleme vechi, introducerea si dezvoltarea unor produse noi, noi sisteme de piata, modernizarea activitatilor traditionale prin aplicarea de tehnologii noi etc. 
Comitetul de Selectie GAL va intocmi si completa Fisa de Verificare  a criteriilor de selectie E3.2 L, care trebuie sa cuprinda toate criteriile de selectie stabilite la nivelul GAL si punctajul obtinut, precum si urmatoarele informatii:

· Obiectivele proiectului se incadreaza in Planul de Dezvoltare Locala;

· Bugetul proiectului se incadreaza in Planul Financiar al GAL;

· Valoarea totala a proiectului nu depaseste suma de 400.000 euro;
· Valoarea finantarii nerambursabile nu depaseste suma de 200.000 euro.

Fisa de verificare a criiteriilor de selectie trebuie sa fie semnata de presedintele Comitetului de Selectie si sa prezinte stampila GAL.

Selectia proiectelor se face aplicand regula de „dublu cvorum”, respectiv pentru validarea voturilor, este necesar ca in momentul selectiei sa fie prezenti cel putin 50% din membrii Comitetului de Selectie, din care peste 50% sa fie din mediul privat si societate civila. Pentru transparenta procesului de selectie a proiectelor si pentru efectuarea activitatilor de control si monitorizare, la aceste selectii va lua parte si un reprezentant al Ministerului Agriculturii si Dezvoltarii Rurale de la nivel judetean (DADR).
·  Comitetul de selectie al GAL notifica solicitatul asupra rezultatului selectiei

· Beneficiarii care au fost notificati de catre GAL de faptul ca proiectele acestora nu au fost selectate pot depune contestatii la sediul GAL, in termen de 5 zile de la primirea notificarii. Contestatiile primite vor fi analizate de catre o Comsie de Contestatii infiintata la nivelul GAL, cu o componenta diferita fata de cea a Comitetului de Selectie. In urma verificarii contestatiilor depuse, Comisia de Contestatii va emite un Raport de contestatii ce va contine rezultatele analizarii constatiilor. Rezultatul analizei contestatiei va fi adus la cunostinta contestatarului in maxim 30 de zile de la depuerea contestatiei. 

· In momentul depunerii la OJPDRP, proiectele selectate in urma analizei unei contestatii, vor avea atasat obligatoriu si Raportul de conestatii ce prezinta semnatura presedintelui Comisiei de contestatii si stampila GAL. 

· Cererile de finantare selectate se vor returna solicitantilor, fiecare fiind insotita de Fisa de verificare a conformitatii, Fisa de verificare a eligibilitatii si Fisa de verificare a criteriilor de selectie, intocmita de Comitetul de Selectie
· Depunerea proiectelor selectate la OJPDRP. Dupa ce sunt selectati la nivelul GAL, beneficiarii pot depune proiectul (Cererea de Finantare si anexele acesteia) la OJPDRP, in vederea finantarii. OJPDRP poate primii Cereri de Finantare de la beneficiari, ce vor fi finantate prin Axa 4 – LEADER, dupa ce se incheie Contractul de Finantare pe Sub-masura 431.2, intre  GAL si APDRP. 

· Solicitantii, ale caror proiecte au fost declarate selectate de catre GAL, depun Cererile de Finantare la OJPDRP. Cererile de Finantare trebuie sa fie insotite obligatoriu de Fisa de verificare a conformitatii si Fisa de verificare a eligibilitatii si Fisa de verificare a criteriilor de selectie, care sa prezinte semnatura reprezentantului Comitetului de Selectie si stampila GAL  
· Solicitantul intocmeste Cererea de Finantare si anexele aferente, respectand indicatiile din Ghidul Solicitantului aferent masurii in care se regaseste scopul proiectului finantat prin Masura 41. Proiectul trebuie sa indeplineasca cerintele de conformitate si eligibilitate specifice fiecarei masuri in care se incadreaza.

·   Solicitantul depune Cererea de Finantare in doua exemplare la referentul Serviciului Verificare Cereri de Finanţare (SVCF) din cadrul OJPDRP  unde proiectul va fi implementat, împreună cu documentele originale (pentru care a ataşat copii). Fiecare exemplar va conţine Formularul E1.1 (Cererea de Finantare) corect completat şi anexele tehnice şi administrative ale acesteia.

· Cererea de Finantare trebuie sa fie insotita in mod obligatoriu de Fisa de verificare a conformitatii (E 2.1L), Fisa de verificare a eligibiliatii (E3.1L) si Fisa de verificare a creiteriilor de selectie (E3.2.L)/Raportul de contestatii, intocmite de GAL.
· La nivelul OJPDRP nu se realizeaza verificarea conformitatii, ci doar existenta Fisei de verificare a conformitatii intocmita la nivelul GAL.

· OJPDRP/CRPDRP poate solicita informatii suplimentare solicitantului sau GAL;

A - Pentru proiectele de investitii

· Structurile teritoriale ale APDRP verifica eligibilitatea proiectului si efectueaza verificarea pe teren a potentialului beneficiar, conform procedurilor de implementare a masurii in care se incadreaza proiectul depus; 
· CRPDRP transmite o notificare catre beneficiar si catre GAL, de instiintare cu privire la aprobarea sau neaprobarea proiectului;
· Incheierea contractului de finantare intre CRPDRP si beneficiar.

B – Pentru proiectele de servicii 
· Structurile teritoriale ale APDRP verifica eligibilitatea proiectelor conform procedurilor de implementare a masurii in care se incadreaza proiectul depus; 

· CRPDRP/OJPDRP verifica existenta Fisei de verificare a conformitatii si Fisa de verificare a criteriilor de selectie intocmita de Comitetul de Selectie al GAL, prin care GAL alege proiectul pe baza incadrarii in planul de dezvoltare locala din punct de vedere al obiectivului proiectului si incadrarea in planul financiar;

· CRPDRP transmite o notificare catre beneficiar si catre GAL, de instiintare cu privire la aprobarea sau neaprobarea proiectului;

· In termen de 5 zile lucrătoare de la primirea notificării, solicitantii pot depune contestaţii privind decizia de finanţare a proiectelor rezultată ca urmare a verificarii eligibilitatii, la Oficiul Judeţean de Plăţi pentru Dezvoltare Rurală şi Pescuit responsabil de primirea proiectului. 
· Contestatarii vor fi instiintati de rezultatul analizei cotestatiei de catre CRPDRP sau DATL-SL, in termen de 30 de zile de la depunerea contestatiei.
· Incheierea contractului intre beneficiar si CRPDRP.
· Proiectele care au fost selectate de GAL pe baza fiselor masurilor descrise in Planul de Dezvoltare Locala, vor fi incadrate ca modalitate si flux de verificare, intr-una dintre masurile celor trei axe, in functie de scopul propus, astfel:

· in masurile din axa 1, proiectele care au ca scop cresterea competitivitatii sectoarelor agricol si forestier;

· In masurile din axa 2, proiectele care au ca scop imbunatatirea mediului si a spatiului rural;

· In masurile din axa 3, proiectele care au ca scop cresterea calitatii vietii si diversificarea economiei rurale. 
Proiectele integrate de dezvoltare locala – ce pot acoperii mai multe axe -  se incadreaza, ca modalitate de verificare, la masura care are cea mai mare pondere de finantare in actiunile bugetate. 
3.2  
Conformitatea si eligibilitatea 
Pentru a se incheia contractul de finantare intre beneficiar si CRPDRP, solicitantul trebuie sa respecte cerintele de conformitate si eligibilitate prezentate in Ghidurile Solicitantului pentru fiecare masura in care se incadreaza proiectul. Modelele de Cereri de Finantare si anexele aferente sunt disponibile pe pagina de web a APDRP – www.apdrp.ro .   
Pentru proiectele care nu se regasesc in masurile din PNDR, expertii CRPDRP verifica eligibilitatea prin Fisa de verificare a eligibilitatii E 3.1 LA - pe baza fiselor masurilor elaborate de GAL, parte inegranta din Planul de Dezvoltare Locala aprobat de Autoritatea de Management pentru PNDR. 
3.3  
Selectia 
Selectia proiectelor finantate prin Masura 41 – Implementarea strategiilor de dezvoltare locala, se realizeaza la nivelul GAL de catre Comitetul de Selectie. Criteriile si punctajul acordat la selectie vor fi elaborate de catre GAL. Acestea  sunt stabilite pe baza strategiei de dezvoltare locala. Comitetul de selectie trebuie sa se asigure de faptul ca proiectul ce urmeaza a primi finantare, se regaseste in obiectivele propuse in planul de dezvoltare locala si se incadreaza in planul financiar al GAL si deasemenea de faptul ca, implementarea proiectului reprezinta o prioritate in vederea implementarii strategiei de dezvoltare locala.
ATENTIE!

Cererile de finantare depuse spre finantare din Axa 4 – LEADER, nu vor intra in procesul de selectie efectuat la nivelul Autoritatii de Management pentru PNDR, realizat pentru fiecare masura din axele 1 si 3. Proiectele fiecarui GAL, pentru care se acorda ajutor nerambursabil din Masura 41, vor fi  finantate pana la incidenta sumei prevazute in acest scop, in planul financiar al GAL. 
3.4  Cheltuielile eligibile şi neeligibile în cadrul proiectului

Principiul de bază al finanţării nerambursabile este acela al rambursării cheltuielilor eligibile efectuate în prealabil de către beneficiar. 

Un proiect poate conţine cheltuieli eligibile dar şi neeligibile. Fondurile nerambursabile vor fi acordate doar pentru decontarea cheltuielilor eligibile, cheltuielile neeligibile urmând a fi suportate integral de către beneficiarul proiectului.

Fondurile nerambursabile asigurate prin Măsura 41 „Implementarea strategiilor de dezvoltare locala”, vor fi acordate beneficiarilor eligibili conform listelor indicative de cheltuieli eligibile aferente masurii in care se incadreaza proiectul.
3.5 Valoarea maximă a fondurilor nerambursabile (intensitatea ajutorului)
Pentru proiectele care se vor regasi in scopul uneia dintre masurile Regulamentului Consiliului nr. 1698/2005 se va respecta intensitatea ajutorului prevazuta pentru masura respectiva.

Actiunile din afara masurilor din PNDR, dar specificate in Regulamentul (CE) nr. 1698/2005, pot fi sprijinite, daca acestea contribuie la obiectivele PNDR si ale strategiilor de dezvoltare locala. Obiectivele si scopul unor astfel de masuri, beneficiarii, actiunile si costurile eligibile, intensitatea ajutorului si criteriile pentru selectia proiectelor se regasesc in strategia de dezvoltare locala aprobata de Autoritatea de Management.
Proiectele care vor fi finantate prin axa LEADER vor fi proiecte mici cu valoarea totala a investitiei de maxim 400.000 euro, din care co-finantarea publica nu depaseste 200.000 euro. 

Ajutorul public acordat proiectelor finantate prin Axa LEADER trebuie sa respecte procentul de co-finantare publica impus de masura in care se incadreaza proiectul, dar sa nu fie mai mare de 200.000 euro.
EX 1: Proiect finantat prin Masura 41 care se regaseste in scopul Masurii 125 – Imbunatatirea si dezvoltarea infrastructurii legate de dezvoltarea si adaptarea agriculturii si silviculturii
Conform fisei masurii 125, sprijinul public acordat este de 75% din totalul cheltuielilor eligibile pentru o investitie de utilitate publica care deserveste o parte din comunitate si nu poate depasi 750.000 euro. 
Proiectul finantat prin Masura 41 are o valoare totala estimata la 400.000 euro )valoarea maxima admisa a proiectului=. 

75% din valoarea totala reprezinta 300.000 euro, insa sprijinul public acordat nu poate fi mai mare de 200.000 – ceea ce reprezinta doar 50%

EX 2: Proiect finantat prin Masura 41 care se regaseste in scopul Masurii 121 – Modernizarea exploatatiilor agricole
Conform Ghidului Solicitantului pentru Masura 121, sprijinul public acordat pe proiect este de 40%. 
Proiectul finantat prin Masura 41 are o valoare totala de 400.000 euro.

Chiar daca, prin fisa masurii 41, co-finantarea publica poate ajunge la 200.000 euro, in acest caz sprijinul public acordat este de 160.000 euro  - respectand procentul pentru sprijinul public de 40% din valoarea totala, impus de fisa masurii 121. 

3.6 Ajutoare de stat
Sprijinul financiar acordat prin Masura 41 (411, 412, 413) respecta regula de minimis asa cum este prevazuta de Regulamentul CE nr. 1998/2006.
3.7 Plati in avans
Beneficiarii Masurii 41 pot beneficia de plata in avans conform dispozitiilor prevazute in acest sens, in fisele masurilor in care acestea se incadreaza.
Atenţie!

Proiectele ce se vor finanta prin Masura 41 – “Implementarea strategiilor de dezvoltare locala”, se pot depune dupa incheierea Contractului de Finantare intre GAL cu APDRP pe Sub-masura 431.2 “Functionarea GAL, dobandirea de competente si animarea teritoriului” si pana la sfarsitul perioadei de programare, astfel incat perioada de contractare sa se incheie cel mai tarziu la 31.12.2013. 

Depunerea proiectelor la OJPDRP nu depinde de deschiderea sesiunilor de depunere aferente masurilor din axele 1 si 3, acestea vor fi depuse dupa ce vor fi selectate la nivelul GAL.
Proiectele vor fi verificate pe masura ce vor fi depuse de catre beneficiari la OJPDRP, fiind o sesiune permanenta de primire pana la consumarea sumei alocate finantarii Strategiilor de Dezvoltare Locala.
Perioada de implementare a proiectelor nu poate depasi finalul anului 2015.
Capitolul 4 
 Contractarea si derularea contractelor incheiate intre APDRP si Beneficiarii Măsurii 41– Implementarea strategiilor de dezvoltare locala
4.1 Contractarea fondurilor
Dupa ce s-au incheiat toate etapele de verificare a Cererii de Finantare, inclusiv Verificarea pe teren pentru proiectele de investitii,  Centrele Regionale vor notifica solicitantul si GAL-ul, privind decizia de finantare, iar in termen de 15 zile lucratoare de la primirea notificarii, solicitantul trebuie sa se prezinte la sediul CRPDRP de care apartine, in vederea semnarii Contractului de Finantare (se recomanda consultarea textului integral al Contractului de Finantare – poate fi accesat pe link-ul www.apdrp.ro ).
In cazul in care solicitantul nu se prezinta in termenul stabilit in Notificare si nici nu anunta APDRP, atunci se considera ca a renuntat la ajutorul financiar.

Se vor folosi formularele cadru de Contracte de Finantare valabile pentru masurile in care se incadreaza proiectele. 
Formularul de buget va fi similar cu cel folosit pentru celelalte masuri, cu mentiunea ca finantarea se va realiza din alocarea financiara aferenta Masurii 41.
4.2 Achizitiile
Beneficiarul are posibilitatea sa demareze procedura de achizitii asa cum se specifica in Ghidul Solicitantului aferent fiecarei masuri, in care se incadreaza ca scop proiectele finantate prin Masura 41.
4.3 Plata
Beneficiarul trebuie sa depuna la Oficiul Judetean de Plati pentru Dezvoltare Rurala si Pescuit Declaratia de esalonare a depunerii Dosarelor Cererilor de Plata, asa cum este prevazut in Ghidul Solicitantului aferent fiecarei masuri.
Dosarul Cererii de Plata se depune de beneficiar la OJPDRP in doua exemplare pe suport de hartie, la care se ataseaza pe suport magnetic documentele intocmite de beneficiar. Dosarul Cererii de Plata trebuie sa cuprinda documentele justificative prevazute in Instructiunile de Plata (ANEXA la Contractul de Finanatare), prezentate pe site-ul: www.apdrp.ro .
Termenul de rambursare a cheltuielilor eligibile aferente unui Dosar de cerere de plată este de maxim 90 zile calendaristice de la data când cererea de plată este completă.
Atenţie!

Beneficiarul este obligat să nu modifice proiectul pe o perioadă de 5 ani de la ultima plată efectuată de Agenţie.

Capitolul 5
 Informaţii utile 

5.1 Documentele necesare intocmirii cererii de finantare 
Documentele obligatorii care trebuie atasate Cererii de Finantare se regasesc in Ghidul Solicitantului aferent masurii in care se incadreaza proiectul finantat prin Masura 41.

Formularele si documentele necesare intocmirii Cererii de Finantare si pentru Cererea de Plata sunt mentionate in Ghidul Solicitantului aferent masurii in care se incadreaza proiectul finantat prin Masura 41.

Pentru proiectele depuse spre finantare din Axa 4, Masura 41, este obligatoriu ca solicitantul sa anexeze la Cererea de Finantare, pe langa celelalte documente impuse de specificul fiecarei masuri, Fisa de verificare a conformitatii, Fisa de verificare a eligibilitatii si Fisa de verificare a criteriilor de selectie intocmita de Comitetul de selectie al GAL.
In pagina de internet a APDRP se pot consulta şi descărca:

· Actele normative utile (www.apdrp.ro– Informaţii utile – Acte normative – Legislaţie specifică FEADR) 
· Fişa Măsurii 41 vezi link www.apdrp.ro  – Investitii prin FEADR – LEADER Axa IV – Masura 41 Implementarea strategiilor de dezvoltare locala ;  
· Procedura de implementare a Masurii 41-Implementarea strategiilor de dezvoltare Locala;
· Ghidul Solicitantului si documente necesare/masuri (www.apdrp.ro  - Investitii prin FEADR)
5.2 Dicţionar 
APDRP – Agenţia de Plaţi pentru Dezvoltare Rurală şi Pescuit, instituţie publică cu personalitate juridică, subordonată Ministerului Agriculturii şi Dezvoltării Rurale – scopul APDRP îl constituie derularea Fondului European Agricol pentru Dezvoltare Rurală , atât din punct de vedere tehnic, cât şi financiar;

Beneficiar – reprezintă o persoană juridică/persoană fizică autorizată care a realizat un proiect (investiţii, servicii) şi care a încheiat un contract de finanţare cu Agenţia de Plăţi pentru Dezvoltare Rurală şi Pescuit (APDRP) pentru accesarea fondurilor europene prin FEADR;

Cererea de Finanţare – reprezintă solicitarea completată electronic pe care potenţialul  beneficiar o înaintează în vederea semnării contractului de finanţare a proiectului (investiţii/servicii) pentru obţinerea finanţării nerambursabile;

Contractul de Finanţare – document cadru care reglementează acordarea fondurilor nerambursabile între APDRP şi beneficiarul fondurilor nerambursabile;

Contribuţia privată – reprezintă o sumă de bani care constituie implicarea financiară obligatorie a persoanei care solicită fonduri nerambursabile şi pe care trebuie să o utilizeze în vederea realizării propriului proiect. 

Contribuţia privată reprezintă un anumit procent din valoarea eligibilă a proiectului, variabil în funcţie de categoria acţiunilor propuse spre finanţare. Contribuţia privată trebuie să acopere diferenţa dintre cofinanţarea publică (fondurile europene nerambursabile) şi valoarea eligibilă a proiectului. Contribuţia privată poate fi asigurată din surse proprii, valabil în cazul potenţialilor beneficiari care deţin deja fondurile necesare pentru contribuţia financiară, fie din venituri provenite din sponsorizări, donaţii şi legate11, etc. dovedite în condiţiile legii. Un alt mod de asigurare a cofinanţării private este prin credit bancar, valabil în cazul în care potenţialii beneficiari nu deţin fondurile necesare pentru contribuţia financiară proprie, dar îndeplinesc condiţiile contractării unui credit bancar. 
Cofinanţarea publică – reprezintă fondurile nerambursabile alocate proiectelor de investiţii/servicii prin FEADR; aceasta este asigurată prin contribuţia Uniunii Europene şi a Guvernului României;

Eligibil – care îndeplineşte criteriile şi condiţiile precizate în Ghidul Solicitantului, Cererea de Finanţare şi Contractul de Finanţare pentru FEADR;

Evaluarea – reprezintă acţiunea procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului, în vederea contractării;

FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune.

Fişa măsurii – reprezintă documentul care descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţii/servicii, menţionează categoriile de beneficiari şi tipul sprijinului;

Fonduri nerambursabile – reprezintă fondurile acordate unei persoane fizice sau juridice în baza unor criterii de eligibilitate pentru realizarea de investiţii/servicii încadrate în aria de finanţare a Măsurii şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei/serviciului conform proiectului aprobat de APDRP.

MADR – Ministerul Agriculturii şi Dezvoltării Rurale;

Măsura – defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile);

PNDR – Programul Naţional de Dezvoltare Rurală este documentul pe baza căruia va putea fi accesat Fondul European Agricol pentru Dezvoltare Rurală şi care respectă liniile directoare strategice de dezvoltare rurală ale Uniunii Europene;

Potenţial beneficiar (solicitant) – reprezintă o persoană juridică/persoană fizică autorizată care este eligibilă (care îndeplineşte toate condiţiile impuse prin FEADR) pentru accesarea fondurilor europene, dar care nu a încheiat încă un contract de finanţare cu APDRP;

Reprezentantul legal – reprezentant al proiectului care semnează contractul de finanţare (în cazul în care cererea va fi selectată) şi care trebuie să aibă şi responsabilităţi şi putere decizională din punct de vedere financiar în cadrul societăţii.

Valoare eligibilă a proiectului – reprezintă suma cheltuielilor pentru bunuri, servicii şi/sau lucrări care se încadrează în Lista cheltuielilor eligibile precizată în prezentul ghid şi care pot fi decontate prin FEADR; procentul de cofinanţare publică şi privată se calculează prin raportare la valoarea eligibilă a proiectului;

Valoarea neeligibilă a proiectului – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate integral, din punct de vedere financiar de către beneficiarul proiectului;

Valoare totală a proiectului – reprezintă suma cheltuielilor eligibile şi neeligibile pentru investitii/servicii;

5.3 Dicţionar de specialitate
Abordare „bottom up” (de jos în sus) - Participarea activă a populaţiei locale în procesul de planificare, luare a deciziilor şi implementare a strategiilor necesare dezvoltării zonei;

Animator - Persoană care identifică problemele din spaţiul rural, propune soluţii pentru rezolvarea lor, promovează oportunităţi de finanţare

Cooperare inter-teritorială - Cooperare realizată între GAL-uri/ parteneriate din acelaşi stat;
Cooperare transnaţională - Cooperare între GAL-uri/parteneriate din state diferite;
GAL (Grup de Acţiune Locală) - Parteneriate locale constituite din diverşi reprezentanţi ai sectoarelor privat, public si ai societăţii civile; 

LEADER - Axă în cadrul PNDR ce are ca obiectiv dezvoltarea comunităţilor rurale ca urmare a implementării strategiilor  elaborate de GAL (provine din limba franceză: Liaison Entre Actions de Développement de l' Economie Rurale - Legături între Acţiuni pentru Dezvoltarea Economiei Rurale);
Networking (interconectare) - Crearea unei reţele din parteneriatele public-private în vederea schimbului de experienţă şi bune practice;

Plan de Dezvoltare Locală - Document depus de GAL-uri la Autoritatea de Management şi va sta la baza selecţiei acestora. 

Prin acest document se stabilesc activităţile şi resursele necesare pentru dezvoltarea comunităţilor rurale;
Reţea naţională de dezvoltare rurală - Reţea formată din reprezentanţi ai autorităţilor publice locale/centrale implicate în dezvoltarea rurală, colectivităţilor  locale, instituţii, ONG-uri care îşi desfăşoară activitatea în domeniul dezvoltării locale, Grupuri de Acţiune Locală şi beneficiari ai programelor sau implicaţi în realizarea obiectivelor măsurilor de dezvoltare rurală. 
Strategie de dezvoltare locală - Set de acţiuni realizate de GAL pentru îndeplinirea obiectivelor stabilite ca fiind prioritare în vederea dezvoltării comunităţilor rurale.
5.4 APDRP în sprijinul dumneavoastră
Fiecare cetăţean al Romaniei, care se încadrează în aria de finanţare a Masurilor din cadrul FEADR, are dreptul să beneficieze de fondurile europene nerambursabile pentru finanţarea propriilor proiecte pentru dezvoltare rurală. 

APDRP va sta la dispoziţie de luni până vineri între orele 8:30 şi 16:30 pentru a va acorda informaţii privind Programul FEADR, dar şi pentru a primi propunerile sau sesizările dumneavoastră privind derularea FEADR.

Experţii APDRP va pot acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene. Însă, nu uitaţi ca experţii APDRP nu au voie să acorde consultanţă privind realizarea proiectului. Echipa APDRP vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a APDRP. De asemenea, în cazul în care consideraţi ca sunteţi nedreptăţit, defavorizat sau sesizaţi posibile neregularităţi în derularea FEADR, nu ezitaţi să vă adresaţi în scris Agenţiei de Plăţi pentru Dezvoltare Rurală şi Pescuit, pentru soluţionarea problemelor.

Atenţie!
Pentru a putea demara investigaţiile şi aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile şi datele de contact ale persoanei care a întocmit respectiva reclamaţie sau sesizare.[image: image1.png]



APDRP, prin cele 8 Centre Regionale şi cele 42 de Oficii Judeţene, va ajuta să primiţi finanţare nerambursabilă pentru proiectul dumneavoastră. Dacă întâmpinaţi greutăţi sau consideraţi că sunteţi defavorizat în accesarea fondurilor europene scrieţi-ne pe adresele: Bucureşti, Str. Ştirbei Vodă, nr. 43, sector 1; � HYPERLINK "mailto:reclamatii@apdrp.ro" ��reclamatii@apdrp.ro�; � HYPERLINK "http://www.apdrp.ro" ��www.apdrp.ro� – Forumuri de discuţii/Reclamaţii.











11 Legate- Dispoziţie testamentară; Bunuri lasate cuiva prin dispoziţie testamentară.





PAGE  
0

